Rannsóknaraðferðin sem notast var við fól í sér að bera kennsl á vandamálið varðandi minnkandi framboð af blóðgjöfum samhliða aukinni eftirspurn eftir inngjöf blóðs með því að smíða spálíkan . Gögnum var safnað frá Blóðbankanum og Hagstofu Íslands og spálíkan var sett upp í Excel . Nokkrir áhrifaþættir voru settir inn í módelið með það að leiðarljósi að Blóðbankinn gæti sett inn og tekið út úr módelinu það sem verið væri að skoða hverju sinni . Þessir áhrifaþættir eru til dæmis kyn blóðgjafa og aukin tíðni blóðgjafa kvenna . Niðurstöður rannsóknarinnar veittu vísbendingar um að áhrif lýðfræðilegra breytinga á framboð og eftirspurn blóðgjafa á Íslandi séu til staðar og að vandamálið sé raunverulegt og að taka þurfi á því . Næstu skref eru að upplýsa æsku landsins um mikilvægi blóðgjafa til þess að auka fjölda ungra blóðgjafa . Aðallega þyrfti þó að leggja áherslu á að auka fjölda kvengjafa með það að markmiði að jafna fjölda kven - og karlblóðgjafa á Íslandi og anna eftirspurn í framtíðinni .